Henrikas Radauskas
Biografija:

Gimė 1910 m. balandžio 23 d. Krokuvoje. 1925 – 1929 m. Henrikas Radauskas studijavo Panevėžio mokytojų seminarijoje. Studijų metais pradėjo rašyti poeziją. 1930 m. H. Radauskas įstojo į Kauno Vytauto Didžiojo universitetą, kur studijavo lietuvių, vokiečių, rusų kalbas ir literatūrą. 1944-1945 m. gyveno Berlyne, iš ten persikėlė į Reutlingeną. Dirbo prancūzų įstaigoje; karo pabaigą sutiko Berlyne. 1949 m. atvyko į JAV, gyveno Baltimorėje, Čikagoje. Nuo 1959 m. dirbo Vašingtone Kongreso bibliotekoje. Mirė 1970 m. rugpjūčio 27 d. Vašingtone.

Svarbumas, išskirtinumas savo laikmetyje ir reikšmė lietuvių literatūrai:

· Žymus XX a. vidurio poetas modernistas, suderinęs klasicistinę taisyklingą eilėraščio formą ir modernų jo turinį.
· Eilėraščių rinkiniu „Fontanas“, Henrikas Radauskas nubrėžė ribą tarp neoromantizmo ir modernizmo epochų. 
· Iš neoromantikų perėmė eilėraščio-pasakos motyvą.
· Teigė, jog menas yra nenaudingas ir yra skirtas tik grožėtis, todėl savo poezijoje pirmenybę teikė grožiui.
· Dominuoja ne realusis, bet pasakiškas pasaulis, kuris dažnai matomas ne tiesiogiai, bet ironiškai ir paradoksaliai
· Eilėraščiuose minimi literatūros personažai, naudojami kitų menininkų kūrinių motyvai, pavadinimai, minimos menininkų pavardės, todėl norint šią poeziją suprasti reikia išmanyti kultūros ir meno istoriją, kad galėtum atpažinti įvairių epochų meno ir literatūros užuominas.
· Eilėraščiuose lyrinis subjektas nesiekia išsakyti savo jausmų, čia aktyvų vaidmenį atlieka daiktai.
· Radauskas gamtos grožį atskleidžia vizualiai, tačiau gamtos reiškiniai įgauna jiems nebūdingų ypatybių, pvz. dangus - “itališkas” arba “įtūžęs kaip Otelo”, debesys virsta balčiausiais gyvuliais ir pan.
Poezijos rinkiniai:

Yra išleista 10 Henriko Radausko poezijos rinkinių. Svarbiausi iš jų – „Fontanas“(1935 m.) ir „Strėlė danguje“(1950 m.)
Kūrybos temos:

· Gamta - neišsemiamas grožio ir įkvėpimo šaltinis (eil. Saulės darbai, Vasaros diena, Kalnuose, Žiemos pasaka). 
· Kūryba, poeto likimas. Poeto paskirtis - kurti grožį (eil. Poetai arba Katastrofa, Skulptorius lipdo Centaurus, Deganti šaka, Atradimai, Dainos gimimas). 
· Meilė (eil. Lunatikė, Pirmoji naktis, Undinės, Malda blondinei). 
· Gyvenimas, pasaulis. Nusivylimas tikrove ir tikėjimas vaizduotės, pasakos galia (eil. Girtuoklis grįžta namo, Uostas, Mugė, Antros rūšies restorane, Pasaka). 
